cyanic-selkie/wikianc huggingface dataset:
Stairsi ekspeditsioon
Teekond Katangasse
Ohvitserid läbisid retke algusosa eeslitel, kuid loomad surid pärast Tanganjika ületamist. Paljud väiksemad ekspeditsioonid olid varem vaenulike kohalike või röövlite ohvriks langenud, kuid Stairsi meestel õnnestus seda vältida.
Bunkeyale lähenedes avastasid nad, et Msiri rahva keskel valitses nälg ja vaenutegevus. Osa külasid oli maha põletatud ja hüljatud. Moloney kirjutas selle Msiri türannia arvele. Teised on arvanud, et Msiri allutatud Wasanga pealikud kasutasid eurooplaste tulekuga tekkinud segast olukorda arveteklaarimiseks. On ka väidetud, et Katangast lõuna suunas eemaldunud Delcommune oli Msirile alluvad hõimud mässama ässitanud. Christian de Bonchamps uskus, et Msiri võib olla vähem sõjakas seetõttu, et põhiosa tema vägedest (5000 meest) oli saadetud riigi lõunaossa mässu maha suruma.
Kui Stairsi mehed Bunkeyale lähenedes teada said, et seal oli juba kolm eurooplast, arvasid nad esialgu, et Thomson oli neist ette jõudnud. Nad saatsid ühe kaaskonna pealikutest oma tulekust ette teatama ja Msirilt audientsi paluma. Pealik tuli tagasi kirjaga, mille oli kirjutanud üks Bunkeyas viibinud eurooplastest, Dan Crawford. Selgus, et tegu oli kolme misjonäriga.
Kohtumine Msiriga
pisi|Msiri sõdalased tema [[Boma (ehitis)|boma ees Bunkeyas. Teivaste otsas on Msiri vaenlaste pead.]] pisi|Msiri spioonid Stairsi laagris. Trummimänguga anti edasi info Stairsi kaaskonna suuruse ja relvastuse kohta.
Msiri valduste keskus Bunkeya koosnes suurest boma ' st ja seda mitme kilomeetri raadiuses ümbritsevatest küladest. Stairsi mehed said juhised lüüa oma laager püsti paarisaja meetri kaugusel boma ' st. Boma ' t ümbritsevate aiapostide ja teivaste otsa olid torgatud Msiri vaenlaste pead. Moloney ja Bonchampsi arvates andis see tunnistust Msiri barbaarsusest, hiljem aga kohtlesid nad ise Msiri surnukeha samal moel, et edastada selge sõnum tema alamatele.
Pärast kombekohast kolmepäevast ootust pääses Stairsi delegatsioon 17. detsembril 1891 lõpuks Msiri jutule. Anti üle kingitused ja alustati kõnelusi. Mõlemad pooled tegid näo, et kavatsevad vastase soovidele vastu tulla. Msiri tahtis muu hulgas püssirohtu, Stairs aga õigust Kongo Vaba Riigi lipp Msiri valduste kohale heisata. Paistis, et Stairsi arvates oli Le Marinelile antud kiri märk nõusolekust, kuid Msiri tõlgendas seda teisiti.
Joseph Moloney kirjutas Msiri kohta: "Oma parimatel aegadel oli Msiri kindlasti olnud täiuslik sõdalaskuningas. Ka väetimaks jäänuna ei saanud teda kindlasti põlastusväärseks pidada... Tema näoilmes oli midagi sfinksilikult läbitungimatut... Tema käitumine oli läbinisti kuninglik."
19. detsembril taipas Stairs, et Msiri eesmärk oli võimalikult kaua venitada, et belglasi ja inglasi üksteise vastu välja mängida. Mis tahes hetkel võis aga välja ilmuda Thomson või tagasi jõuda 5000 lõunas mässajatega tegelevat sõdalast. Bonchamps tegi ettepaneku varitseda Msirit, kui ta öösel oma lemmiknaise juurde läheb, ja ta kinni võtta. Stairsile see idee ei meeldinud, muu hulgas seetõttu, et kolm misjonäri oleksid sel juhul Msiri õukonna pantvangiks jäänud. Ta otsustas hoopis nõuda Msirilt leppe allakirjutamist. Msiri lahkus selle peale öösel kodust ja läks varjule lähedal asuvasse kindlustatud külla Munemasse. Kui Stairs hommikul Msiri lahkumise avastas, saatis ta Bodsoni ja Bonchampsi koos saja askari ' ga Msirit tagasi tooma.
Msiri tapmine
Munema oli sadakonna majakese ja kitsaste teedega küla, mida ümbritses kindlustatud tara ja seda valvav vahtkond. Bonchampsi vastuseisust hoolimata otsustas Bodson kümme askari ' t (nende seas üks dahomeelane ja Hamadi-bin-Malum) kaasa võtta ja küla peale Msirit otsima minna. Bonchamps pidi ülejäänud askari ' dega välja ootama jääma. Bodson pidi hättajäämise korral oma revolvrist tulistama.
Ka Bonchamps ja askari ' d jooksid appi. Külas oli puhkenud kaos. Msiri mehed põgenesid, askari ' d tulistasid huupi ja rüüstasid maju. Kulus umbes tund, kuni Moloney abivägedega kohale jõudis. Bonchamps ja Moloney kutsusid askari ' d korrale, võtsid kaasa haavatud kaaslased ja Msiri surnukeha ning lahkusid. Nad seadsid ennast sisse oma laagri läheduses asuval künkal.
Moloney väitel pärineb Msiri tapmise kirjeldus Hamadilt, Bonchamps kinnitab, et kuulis sama versiooni Bodsonilt, enne kui viimane samal õhtul vigastustesse suri. Oma kirjas misjonär Frederick Stanley Arnotile väidab Stairs, et enne, kui Bodson Msiri pihta tulistas, olevat Msiri mehed oma püsse vinnastanud.
Bonchamps kirjeldab oma mälestustes, kuidas künkale jõudes Msiri pea maha raiuti. Pea torgati kõrge teiba otsa, et kohalikud saaksid veenduda, et nende kuningas oli tõesti surnud. Moloney seda ei maini. Ka Stairsi kirjas misjonärile ei mainita pea maharaiumist.
Pärast Stairsi askari ' de korraldatud veresauna oli terve Munema kaetud laipadega. Küla jäi peagi tühjaks, paljud algul ellu jäänud surid haavadesse ja nälga.
Lepete allkirjastamine
Ekspeditsiooni liikmed ootasid kättemaksu ja valmistusid rünnakut vastu võtma, kuid seda ei tulnud. Msiri vennad ja kasupoeg Mukanda-Bantu saatsid järgmisel päeval käskjala Msiri surnukeha järele ja Stairs andis selle neile. Bonchamps jällegi Msiri pead ei maini, kuid Msiri rahva allikate põhjal maeti surnukeha ilma peata. Pärast matuseid alustas Stairsi delegatsioon uusi kõnelusi. Teisel poolel osalesid kõnelustel Msiri lesk Maria de Fonseca ja tema vend Coimbra.
Msiri rahvas oli rohkem huvitatud elu jätkumisest kui kättemaksust. Pealegi mõistsid nad, et musketitega Stairsi väe vastu ei saa. Stairs toetas Msiri järglasena Mukanda-Bantut, kuid otsustas talle alluvaid alasid vähendada, andes Wasanga pealikutele tagasi maad, mille Msiri 30 aastat varem oli neilt vallutanud. Stairsi pakutud lepetele kirjutasid alla nii Mukanda-Bantu kui ka Wasanga pealikud. Jaanuaris 1892 olid Stairsil olemas kõik tarvilikud dokumendid, et tõestada oma võimu Katanga üle.
Jaanuaris aga lõppesid otsa ekspeditsiooni toiduvarud. Ka ümbruskonna külades ei leidunud midagi söödavat, sest põgenev rahvas oli viimasedki toiduvarud kaasa võtnud. Vihmaperiood tõi kaasa malaaria- ja düsenteeriapuhangu ning kõik neli ohvitseri haigestusid. Suurvesi lõikas ära ka põhjapoolsed ulukirohked tasandikud, kus muidu oleks võidud jahti pidada. Düsenteeriasse ja nälga suri 76 askari ' t ja kandjat. Jaanuari lõpus algas maisikoristus ja Stairsi mehed pääsesid näljasurma ohust. Lõpuks saabus ka kauaoodatud 350-liikmeline Belgia abivägi kapten Bia juhtimisel.
Tagasipöördumine
Et Stairs, Bonchamps ja Robinson olid ikka veel haiged, lepiti kokku, et kohapeale Katanga administreerimist korraldama jääb kapten Bia, Stairsi kaaskond pöördub aga Njassa järve ja Zambezi kaudu tagasiteele. Teekond oli erakordselt vaevarikas. Vihmaperiood ikka veel kestis, haigeid ohvitsere kanti võrkkiikedes, elati üle mitu kohalike elanike rünnakut. Tanganjika äärde jõudmise ajaks oli Bonchamps juba veidi toibunud ja Stairs pani ta vägesid juhtima. See rikkus veidi Bonchampsi ja Moloney suhteid.
Njassa järve põhjakaldast alates sõideti suurem osa teekonnast aurikuga, jalgsi läbiti ainult umbes 150 km pikkune Shire'i jõe kärestikuline osa. Tee läks läbi Zomba ja Blantyre, kus asusid Briti Kesk-Aafrika halduskeskused. Kohtuti ka Alfred Sharpe'iga, kelle üle Katangas võit saadi.
Ekspeditsioon jõudis Sansibari umbes aasta pärast seda, kui nad olid sealt lahkunud. Ekspeditsioonile värvatud 400 aafriklasest jõudis tagasi ainult 189. Bonchamps, Moloney ja Robinson jõudsid Euroopasse tagasi kaks nädalat hiljem. Nad olid Euroopast eemal olnud kokku 14 kuud.
Hilisemad sündmused
Kui Moloney Londonisse jõudis, sai ta teada, et Thomson ei olnudki rohkem püüdnud Katangasse minna. Suurbritannia valitsus oli salaja selle ära keelanud.
Belgias peeti Stairsi ekspeditsiooni täielikuks õnnestumiseks. Léopold II kindlustas oma võimu ja võttis Katanga oma isikliku halduse alla. Ta ei liitnud seda Kongo Vaba Riigiga, vaid juhtis seda ühe teise talle kuuluva ettevõtte kaudu. Võimuvõitlus Katanga pealikute vahel jätkus.
Kui Léopoldi julmusest tingitud rahvusvaheline pahameel liiga suureks läks, võttis Belgia valitsus 1908. aastal kuningalt üle nii Kongo Vaba Riigi kui ka Katanga haldamise ja ühendas valdused Belgia Kongo nime all.
Cecil Rhodes sai Katanga kaotamise valust üle ja investeeris sealsetesse kaevandustesse. Kui kogu Katanga loodusvarade rohkus avalikuks sai, hakati Suurbritannias Stairsi riigireeturiks pidama.
Stairsi ekspeditsiooni tulemusel pandi paika ka piir Belgia ja Suurbritannia valduste vahel.
Garanganze'de saatus
Bunkeyas ja selle ümbruses elas 60 000 – 80 000 inimest, kuid suurem osa neist põgenes veriste sündmuste käigus. Belglased asustasid hiljem Mukanda-Bantu ja tema umbes 10 000 alamat jõuga ümber Lufoi jõe äärde. Nad pöördusid lõpuks Bunkeyasse tagasi ja praegu valitseb umbes 20 000 garanganze üle Mwami Mwenda VIII.
Msiri pea needus
Garanganze'de uskumuse järgi põhjustavad haigusi üleloomulikud jõud. Nad uskusid, et Stairsi meeste haigestumise põhjustas Msiri hing. Levis kuulujutt, et Msiri pead kanti kaasas ja see tappis kõik, kes sellega kokku puutusid. Mwami Mwenda pealikute ajaloos on kirjas, et ekspeditsioon võttis Msiri pea kaasa, et see kuningas Léopoldile viia, kuid Mukanda-Bantu väed tapsid kõik belglased ja matsid pea alale, mis kuulub tänapäeval Sambiale.
Teise kuulujutu järgi kandis Stairs Msiri pead petrooleuminõuga kaasas ja kui ta suri, oli see tema juures. Seda Moloney ega Bonchamps ei maini. Msiri koljut ei ole leitud.
Südatähn-pehmekoor
Südatähn-pehmekoor (Cantharis rustica) on mardikaliste seltsi kuuluv putukaliik.
Putukat on ka Eestis, Supilinnas.
Lätikeelne Vikipeedia
thumb|Logo Lätikeelne Vikipeedia (läti keeles Latviešu Vikipēdija) on Vikipeedia lätikeelne versioon. See loodi 6. juunil 2003, esileht valmis sama aasta 6. oktoobril.
2010. aasta 2. oktoobril oli lätikeelne Vikipeedia artiklite arvult Vikipeediate seas 63. kohal. Samuti 14. augustil 2012, mil lätikeelses Vikipeedias oli 43 094 artiklit. Kokku oli Vikipeedia selles keeleversioonis siis 171 600 lehekülge ning ajaloo jooksul oli tehtud 1 809 875 muudatust, administraatoreid oli 18 ja kasutajaid 33 597. Aktiivseid kasutajaid oli 242 ja pilte 12 804. 100 000 artikli piir ületati 24. jaanuaril 2020.
See Vikipeedia versioon on Lätis inglise- ja venekeelse Vikipeedia järel külastatavuselt kolmas.
Praegu on seal artiklit, millega see on artiklite arvult. keeleversioon, ja lehekülge. Seal on registreeritud kasutajat (kellest aktiivseid on ) ja  administraatorit.
Lätikeelse Vikipeedia sügavus on.
pisi|Grupipilt esimese Eesti ja Läti vikipedistide kokkusaamise osalistest. Üritus toimus 2016. aastal [[Valga Keskraamatukogu ruumides.]] pisi|Lätikeelse Vikipeedia esilehekülg 9. mail 2014.
Kipper (perekonnanimi)
Statistika
Kipper oli kõige levinum perekonnanimi vanuserühmas 75–79 aastat, kus neid on 10 000 elaniku kohta 3,00. Nimi oli kõige sagedasem Saare maakonnas, kus seda kandis maakonna 10 000 elaniku kohta keskmiselt 7,73 inimest.
19. sajandi algul pandi pärisorjusest vabastamise käigus Eesti mõisavaldades 16 korral talupoegadele nimeks Kiper ja Kipper. Neist Saaremaal Karja ja Jämaja kihelkonnas kahel korral, Jaani, Muhu ja Pöide kihelkonnas ühel korral, lisaks Viljandimaal Pilistvere kihelkonnas kahel korral ja Viljandi kihelkonnas korra. Samuti Läänemaal Vigala, Varbla ja Käina, Võrumaal Põlva, Pärnumaal Audru ning Harjumaal Kose kihelkonnas.
Nimede eestistamise käigus võeti 1935. ja 1938. aastal Kipper uueks nimeks kahel korral, kui loobuti nimedest Gering ja Kirper.
Samal ajal loobuti 1936.–1938. aastal nimest Kipper kolmel korral, kui võeti uuteks nimedeks Kaljusaar, Kallasmaa ja Pilve.
Anders Bardal
pisi|Anders Bardal Anders Bardal (sündinud 24. augustil 1982 Steinkjeris) on Norra suusahüppaja.
Bardal sai juunioride maailmameistrivõistlustel 2000. aastal Štrbské Plesos meeskonnavõistluses hõbemedali. Ta võitis Continental Cupi üldkarika 2005. ja 2006. aastal. 2007. aasta maailmameistrivõistlustel Sapporos ja 2009. aasta MM-il Liberecis sai ta Norra meeskonna koosseisus hõbemedalid suure mäe võistkonnahüpetes. Individuaalselt sai ta Sapporos normaalmäel 16. koha. Liberecis oli ta suure mäe hüpetes viies ja normaalmäel kaheteistkümnes. Suusalennu maailmameistrivõistlustel on Bardal saanud meeskonnavõistluses 2008. aastal Oberstdorfis pronksmedali ja 2010. aastal Planicas hõbemedali.
27px Olümpiamängudel
205px|thumb|Anders Bardal Vancouveri OM-il 2010. aastal
Maailma karika võistlustel
Anders Bardal on osalenud ( <FONT COLOR=Purple>seisuga 20. jaanuar 2015</FONT> ) 282 MK-etapil ja jõudnud esikolmikusse 33 korral, neist 7 etappi on ta võitnud.
Vīķi
Vīķi ([viitji] saksa keeles Zarnau) on küla (aprupes ciems) Lätis Limbaži piirkonnas Staicele vallas.
Külas on veski, pood ja Vīķi mõis, kus kuni 2010. aastani tegutses laste psühhiaatriahaigla. Aastatel 2009–2021 kuulus küla Aloja piirkonda.
Mõisa ühes kõrvalhoones on tänapäeval rehabilitatsioonikeskus. Külas asuvad Tiltsargi ja Vīķi bussipeatus.
Mõisaomanike seas on olnud baltisaksa päritolu Venemaa riigitegelane Jacob Johann von Sievers, mõis on kuulunud ka Löwenwoldede suguvõsale.
Külast voolab läbi Salatsi jõgi. Vīķi asub Salatsi oru maastikukaitsealal. Külas kasvavad Vīķi veski tamm, Vīķi mänd ja Vīķi hall pähklipuu on looduskaitse all.
Berliet
pisi|1927. aasta Berliet [[Vihula mõisas]] Berliet oli sõiduautode, busside, veoautode ja militaarsõidukite tootja Prantsusmaal Vénissieux's Lyoni lähedal.
Firma asutas Marius Berliet 1899. aastal ja see tegutses kuni 1967, mil Citroën selle üle võttis. Alates 1978 kuulub autotootjale Renault Trucks, Berliet' kaubamärk võeti käibelt maha.
Enne esimest maailmasõda toodeti peamiselt sõiduautosid, kuid sõja ajal suurenes riigi veoautode tellimus ja Berliet tootis Prantsuse armee jaoks 25 000 veokit Berliet CBA.
Pärast sõda oli firma raskustes, kuid suutis neist välja tulla enne 1929.–1933. aasta majanduskriisi. Alates 1933. aastast toodeti neljasilindrilise mootoriga sõiduautosid, lisaks veokeid ja busse. Vichy valitsuse ajal tootis tehas mootoreid, mida müüdi ka Saksamaale. Seetõttu arestis Prantsuse valitsus pärast teist maailmasõda ettevõtte, kuni see 1949. aastal omanikele tagastati.
Maailmasõdadevahelisel ajal sõitis Eesti teedel kümmekond Berliet' sõiduautot, sama palju busse ja veoautosid. 1. jaanuaril 1940 oli Eestis liikvel kolm Berliet' sõiduautot ja üks tuletõrjeauto (neist vaid üks Tallinnas). Praeguseks on Eestis säilinud üks sõiduauto, mis on eksponeeritud Vihula mõisas ja arvele võetud tehnikamälestisena.
Quitmani maakond
Quitmani maakond (Quitman County) on maakond USA-s Mississippi osariigis.
Maakonna halduskeskus on Marks ja suurim linn Lambert.
Maakonna pindala on 1053 km², millest 4 km² moodustab veepindala.
Elanike arv oli 2010. aasta rahvaloenduse järgi 8223. Aastal 2000 oli elanike arv 10 117.
Ajalugu
Quitmani maakond moodustati 1877. aastal Coahoma ja Panola maakonna osadest. Maakond on saanud nime Mississippi osariigi kuberneri John A. Quitmani järgi.
Tõnis Ervin
Tõnis Ervin (9. november 1863 Velise vald, Läänemaa – 25. jaanuar 1906 Märjamaa vald, Läänemaa) oli Eesti maadleja.
Teda tuntakse legendaarse jõumehena. Enamik oma maadluskohtumisi ta võitis või viigistas; ta kaotas vaid Georg Lurichile.
Ta suri 25. jaanuaril 1906, kui 1905. aasta revolutsiooni oludes lasksid maha ta Märjamaa kiriku juures karistussalklased.
Meta Pärnamägi
Meta Pärnamägi (22. detsember 1913 – 26. september 1992) oli eesti õpetaja.
1936. aastal lõpetas ta Tartu Pedagoogiumi.
1937. aasta septembrist määrati ta Rakke valla Lahu algkooli õpetajaks. 1950. aastatel töötas ta Simuna kooli õpetajana.
Ta on maetud Simuna kalmistule.
Eesel heliredelil
"Eesel heliredelil" on Eesti 1993. aasta joonisfilm, mille režissöör on Peep Pedmanson. Joonisfilmi tootis filmistuudio Tallinnfilm.
Filmi pikkus on 20 minutit. Muusika autor on Riho Sibul.
29 (Tallinna bussiliin)
Tallinna bussiliin 29 sõidab Viru keskuse bussiterminali ja Priisle vahel läbides Iru Hooldekodu. Liini teenindab Tallinna Linnatranspordi AS ning liiklus toimub kõigil päevadel.
Tööpäeviti alustab liin Priisle bussipeatusest, pühapäeviti Viru keskuse bussiterminalist
Renato Dulbecco
Renato Dulbecco (22. veebruar 1914 – 19. veebruar 2012) oli Itaalia viroloog, kes sai 1975. aastal Nobeli füsioloogia- või meditsiiniauhinna kasvajaviiruste ja raku geneetilise materjali vastastikuse mõju uurimise eest. Renato Dulbecco ja tema kolleegid tõestasid 1950. aastatel, et kasvajaviiruse geneetiline materjal sisestub peremeesorganismi geenidesse.
Keskvere vald (Pöide kihelkond)
Keskvere vald (saksa keeles Keskfer) oli vald Saaremaal Pöide kihelkonnas. Vald eksisteeris 1866–1891 ja siis liideti see vald Uuemõisa vallaga.
Õiguskeel
Õiguskeel (ingl legal language) on eesti üldkeelel põhinev ja selle struktuuri järgiv oskuskeel, mis sisaldab õigusteaduse valdkonnaga seotud termineid ning mida peavad tundma õigusharu asjatundjad. Selline juriidiline keel on vajalik õigusteaduslike probleemide mõistmiseks ja lahendamiseks.
Õiguskeel on ka õigusaktide keel, sh seaduskeel, mida kasutatakse näiteks dokumentide koostamiseks. Õigusaktide keele kasutamise peamine nõue on arusaadavus. Seda kasutavad mitte ainult õigusteaduskonna spetsialistid, vaid ka tavainimesed.
Õiguskeel oskuskeelena
Õiguskeelt oskuskeelena on iseloomustatud mitte ainult erialaterminitega, vaid ka põhjendamatult omapärase grammatika kasutamisega tekstides. Kuna tänapäevane õiguskeel on arenenud ladina keelest, säilitab see ka ladina keele struktuuri. Õiguskeeles kasutatakse liigselt nominaalstiili, mis on seletatav selle abstraktsiooniga. Samuti kasutatakse lausetes verbi asemel teonime ning mõisted esinevad just nimisõnadena. Tekstiloojad kasutavad palju ne-, line-, ja lik-liiteid (regulatiivne norm vrd regulatiivnorm) ning nimisõnatõve tühiväljendeid (antud, käesolev). Selline ametlik väljendusviis muudab tekstist arusaamise keerulisemaks.
Õigustekstid on süntaktiliselt keerukad. Laused on pikad, mille tõttu on nendest raske aru saada. Õigustekstides on palju täiendifraase ja lauseid, mille põhisõnumit on raske leida. Õigustekstide laused on neli korda pikemad ja keerukamad kui laused, mida kasutatakse igapäevasuhtluses.
Õiguskeel seaduskeelena
Seadused on loodud kogu ühiskonnale. Nende sõnastamine on vajalik kogu seadusloome edendamiseks ja õiguskultuuri arendamiseks. Seadusi peab formuleerima selgelt, täpselt ning nii, et need oleksid raskusteta arusaadavad.
Seaduskeelt iseloomustavad järgmised tunnused:
Seaduses peab olema nii palju sõnu, kui on vaja sellest ammendavalt arusaamiseks.
Tõlkimine
Seaduskeel on loodud kogu riigi rahvale ning selle kasutajad peavad kehtivast õiguskorrast ja kõikidest uutest seadustest samamoodi aru saama. Õigusterminid on stabiilsed ning konkreetse sisuga. Uue õigustermini kasutuseletulek tähendab, et juristid ja keeleteadlased on jõudnud kokkuleppeni.
Inimene peab seadusi rakendama eriliste tõlgendajate abita. Seadus on täiuslik siis, kui seda ei ole vaja tõlgendada.
Õigustõlge on keeruline erinevate õigussüsteemide tõttu. Eesti kuulub Mandri-Euroopa õigussüsteemi, Inglismaal ja Põhja-Ameerikas on angloameerika õigussüsteem (common law). Sel juhul ei tõlgita mitte ühest keelest teise, vaid arvestatakse ka õigussüsteemide omapäradega. Rooma õigus on mõjutanud Mandri-Euroopa õiguskeele mõistete süsteemi, common law on aga arenenud sõltumatult. Seepärast on vaja uurida, kas tõlgitav fraas või termin eksisteerib Eesti õiguses või mitte. Mõnikord on vaja vältida otse tõlkimist ning kasutada Eesti õiguses olevat terminit (ingliskeelne termin null and void and of no effect tõlgitakse kui õigustühine). Hea tõlkimine tähendab seda, et tekst on arusaadav ning mõte on jäänud muutmata.
Porõk
Porõk (ukraina keeles Порик) on küla Ukrainas Vinnõtsja oblastis Hmilnõki rajoonis. Elanike arv oli 2001. aastal 1123. Pindala on 3,5 km².
2005. aasta Eesti-Soome maavõistlus poksis
'''Eesti-Soome 2005. aasta maavõistlus poksis''' toimus 9. oktoobril Tartus. Võistlus kavandati 11 kehakaalus, poksiti 4x2-minutilist raundi. Soome võitis 7:4.
Helveskaal (kuni 48 kg): Toni Hämäläinen (Soome) – Robin Soo (Eesti) 2 – 1
Kärbeskaal (kuni 51 kg): Ari-Pekka Tervahauta (Soome) – Irek Dolgonossov (Eesti) RSC 3 Kukk-kaal (kuni 54 kg): Jevgeni Gorbatšov (Eesti) – Tommy Heiniemi (Soome) 2 – 1
Kergekaal (kuni 60 kg): Jussi Koivula (Soome) – Dmitri Popov (Eesti) 3 – 0
I kergekeskkaal (kuni 64 kg): Lasse Käkelä-Petäys (Soome) – Roman Pavlenkov (Eesti) 3 – 0
II kergekeskkaal (kuni 69 kg): Pavel Semjonov (Eesti) – Anssi Korhonen (Soome) 2 – 1
Keskkaal (kuni 75 kg): Aleksandr Rubjuk (Eesti) – Eemeli Katajisto (Soome) 2 – 1
Poolraskekaal (kuni 81 kg): Teppo Laine (Soome) – Anton Nikolajev (Eesti) DQ 4
Raskekaal (kuni 91 kg): Jarno Rosberg (Soome) – Raido Ossip (Eesti) RSC 2
Üliraskekaal (üle 91 kg): Robert Helenius (Soome) – Dmitri Šolopahhov (Eesti) KO 1
Tarutõne rajoon
Tarutõne rajoon (venepäraselt Tarutino rajoon, ukraina keeles Тарутинський район) on endine rajoon Ukrainas Odessa oblastis. Rajooni keskus oli Tarutõne alev (ukraina keeles Тарутине).
Rajoonis asus 51 asulat, millest 47 olid külad (sh Vessela Dolõna).
Rajoonis elas 2017. aasta seisuga 41 166 inimest.
Pühajärve raamatukogu
Pühajärve raamatukogu on Otepää valla Sihva külas asuv rahvaraamatukogu.
Ajalugu
1913. aastal asutati Pühajärve Rahvaraamatukogu Selts, mis tegutses 1940. aastani. Seltsi asutajaks oli kooliõpetaja Mihkel Neumann ja esimeheks Peeter Altosaar Lokumatsi talust. 1914. aasta algul oli seltsil 95 liiget.
Raamatukogu põhikogu asus Otsa talus Pühajärvel (praegu Sihva küla), osakonnad Öödre talus Ilmjärvel ja Aaviku talus Arulas. Esimene raamatukoguhoidja oli Arnold Luik, kes valiti seltsi raamatukogu eest vastutavaks isikuks. Pühajärve koguga tegeles August Petti.
1920. aasta küsitluslehe andmetel oli raamatukogu avatud pühapäeviti ja koosnes 459 raamatust. Lugeja võis raamatu enda kätte jätta kaheks nädalaks, ülemäärase aja eest tuli maksta trahvi 5% raamatu hinnast.
1920. aastate algul valiti Pühajärve Rahvaraamatukogu Seltsi esimeheks legendaarne õpetaja-koolijuhataja Ferdinand Linnamägi. Pühajärve Otsa talu raamatukogu toodi koolimajja ja selle kõrval asunud vallamajja. Pidude korraldamisest saadud rahaga osteti raamatuid juurde, koostati kartoteek.
1940. aasta juunipöörde järel likvideeriti seltsid, Ferdinand Linnamäel tuli aga 1950. aasta algul ette võtta Siberi-teekond.
Vallamajas asunud raamatukogu tegevusest teise maailmasõja ajal pole aga midagi teada.
Pärast sõda olid inimeste mäletamist mööda raamatukogutööga seotud Mare Lauri, Ida Soklakova ja Silvia Urbanik. Raamatukogu asus vanas vallamajas, kus oli koos palju eriilmelisi tolleaegseid asutusi. Raamatukogu on asunud maja pea igas ruumis, sest kui mõni asutustest otsustas oma “elutingimusi parandada”, tõsteti raamatukogu paar ruumi edasi. 1949. aastal oli raamatukogu 7 m2 suuruses ruumis, 1951. aastal kahes ruumis suurusega 33 m2, edasi varieerus ruumi suurus 20–25 m2 vahel.
Aastatel 1949–1970 raamatukogus töötanud Irene Kahro mälestuste järgi asus ta kõigepealt ümber kirjutama vigast venekeelset põhinimestikku.
Nendel aastatel oli raamatukogu majanduslik olukord väga vilets. Raamatukogu juhataja kurtis aruannetes korduvalt riiulite vähesust, näitusevitriini puudumist ja väga külmi ruume. Puudus valitses ilukirjandusteostest, mis olid lugejate hulgas väga nõutud.
1970. aastate majanduslikus olukorras mingit paranemist ei toimunud – 22 m2 väike ruum oli külm ja kitsas, inventar vana, nappis riiuleid. Üritused toimusid koolimajas.
1980. aastad on olnud pöördelised. 1986. aastal kolis majandikeskus vastvalminud teenindusmajja ning vabanenud hoones sai raamatukogu esialgu poole alumisest korrusest, aga järgmise kümne aasta jooksul õnnestus raamatukogu tarvis remontida kogu 130 m2 suuruse pinnaga alumine korrus, ehitada välja turvasüsteemid ja korrastada maja välisilme.
1990. aastad olid hiilgeaeg. Lugejate arv, mis seni oli püsinud 260–280 ringis, tõusis 1996. aastal 319-ni ning sama trendi jätkudes jõuti 2002. aastal 370-ni.
1994. aastal tähistati raamatukogu 80. ja puhkpilliorkestri 70. aastapäeva, mida kajastas ka ajalehe Valgamaalane 12. mai erinumber.
1998. aastal sai raamatukogu esimese tööarvuti koos raamatukoguprogrammiga Kirjasto 3000 (hiljem RIKS). Valga maakonna esimese külaraamatukoguna hakati kirjeid arvutisse sisestama. 2007. aastal läks raamatukogu üle täielikule elektroonilisele laenutusele.
Statistika
Statistika 2014. aasta seisuga
Armands Šķēle
Armands Šķēle (sündinud 4. septembril 1983) on läti korvpallur.
Aastatel 2011–2013 ja 2014–2015 mängis ta klubis BC Kalev/Cramo.
Jēkabpilsi piirkond (2009–2021)
Piirkonna keskus oli Jēkabpilsi linn, mis ei kuulunud piirkonda.
Kolu vald (Türi kihelkond)
Kolu vald (saksa keeles Kollo) oli vald Järvamaal Türi kihelkonnas. Vald eksisteeris 1866–1893.
28 (Tallinna bussiliin)
Tallinna bussiliin 28 sõidab Vana Lõuna asumi ja Väike-Õismäe (Sinilille peatuse) vahel. Liini teenindab Tallinna Linnatranspordi AS ning liiklus toimub tööpäeviti.
Hotell E
"Hotell E" on Eesti animafilm, mille režissöör on Priit Pärn. Animafilmi tootis filmistuudio Tallinnfilm.
Film on 30 minutit pikk ja see on mõeldud täiskasvanutele.
Alcamo Santa Maria Assunta basiilika
pisi|Foto 20. sajandi algusest Alcamo Santa Maria Assunta basiilika (Basilica di Santa Maria Assunta ('Taevasse Läinud Püha Maarja basiilika'), Chiesa Madre, Chiesa Matrice ('Jumalaema kirik')) on kirik Sitsiilias Alcamo kesklinnas piazza Ciullo kõrval, Alcamo peakirik.
Samal kohal oli 14. sajandil rajatud kultushoone, millest on säilinud väike kellatorni portaal (1499), mis omistatakse Bartolomeo Berrettarole, ning gooti stiilis La Santa Spina kabel (1430). Praegune hoone on saadud endise hoone ümberehitamisel 17. sajandist 1669 Angelo Italia ja Giuseppe Diamante juhendamisel. Klassitsistlik fassaad pärineb 1786. aastast.
Kirik on kolmelööviline, Guglielmo Borremansi freskodega apsiidis ja kuplil. Külgkabelites on Antonello Gagini tööd, sealhulgas marmorist triptühhon (Madonna pühade Filippuse ja Jaakobuse vahel; 1519).
Aastal 2010 avati kiriku juures vaimuliku kunsti muuseum, kus eksponeeritkse töid Alcamo kirikutest. Nende seas on 14. sajandist pärit maalingutega rist.
Phyllosticta
Phyllosticta on kottseente hulka kuuluv seeneperekond sugukonnast Botryosphaeriaceae.
Põld (film)
"Põld" on 1978. aastal ilmunud animafilm, mille režissöör on Rein Raamat.
Phyllosticta
Mitmed selle perekonna liigid on taimede patogeenid ja võivad lehtedel, tüvedel või viljadel Phyllosticta-nakkuse esile kutsuda.
Põld (film)
Multifilm räägib raskest ja õilsast põllutööst. Film on mõeldud täiskasvanutele.
Phyllosticta
Klassifikatsioon
Perekonda Phyllosticta liigitatakse veebipõhises Elu entsüklopeedias järgmised seeneliigid (loetelu on osaline):
1998. aasta Eesti-Soome maavõistlus poksis
'''Eesti-Soome 1998. aasta maavõistlus poksis''' toimus 21. novembril Lahtis. Võisteldi 12 kehakaalus, poksiti 4x2-minutilist raundi. Soome võitis 7:5.
Helveskaal (kuni 48 kg): Antti Pelli (Soome) – Maksim Botšin (Eesti) RSC 1
Kärbeskaal (kuni 51 kg): Sergei Tassimov (Eesti) – At-Hit Thiangtrong (Soome) 2 – 1 Kukk-kaal (kuni 54 kg): Joni Turunen (Soome) – Vjatšeslav Ossipenko (Eesti) 3 – 0
Sulgkaal (kuni 57 kg): Jevgeni Golovatš (Eesti) – Teemu Lindqvist (Soome) 3 – 0
Kergekaal (kuni 60 kg): Jouni Hartman (Soome) – Sergei Bahhir (Eesti) 2 – 1
14. üksik mehhaniseeritud brigaad
14. üksik vürst Roman Suure nimeline mehhaniseeritud brigaad (ukraina keeles 14-та окрема механізована бригада імені князя Романа Великого) on Ukraina maavägede väeüksus.
1998. aasta Eesti-Soome maavõistlus poksis
I kergekeskkaal (kuni 63,5 kg): Sami Rantala (Soome) – Herki Polli (Eesti) 3 – 0
14. üksik mehhaniseeritud brigaad
Ajalugu
2021. aastal sai väeosa ülemaks alampolkovnik Oleksandr Ohrimenko.
1998. aasta Eesti-Soome maavõistlus poksis
II kergekeskkaal (kuni 67 kg): Amin Asikainen (Soome) – Roland Karindosk (Eesti) AB 3
14. üksik mehhaniseeritud brigaad
Sõjategevus 2022. ja 2023. aastal
2022. aasta märtsi alguses vabastasid brigaadi üksused koos 95. üksik ründedessantbrigaadiga Vene vägede käest Kiievist eemal asuva Makarivi. Brigaadi üksused võtsid 12. septembril 2022 enda kontrolli alla Harkivi oblastis asuva Ternova küla ja veel mitu asulat koostöös Azov Harkiviga.
1998. aasta Eesti-Soome maavõistlus poksis
I keskkaal (kuni 71 kg): Jani Rauhala (Soome) – Aleksandr Kuzmin (Eesti) RSC 2
II keskkaal (kuni 75 kg): Petri Männikkö (Soome) – Daniel Sternfeld (Eesti) 2 – 1
Poolraskekaal (kuni 81 kg): Deniss Roštšin (Eesti) – Ari Korhonen (Soome) 3 – 0
Raskekaal (kuni 91 kg): Valeri Semiškur (Eesti) – Kai Brännkärr (Soome) AB 3
Üliraskekaal (üle 91 kg): Igor Šibalov (Eesti) – Soomel puudus selles kaalus esindaja ja Soomele arvestati loobumiskaotus
Waarmaarde
Schelde kaldal asuv Waarmaarde oli kuni valdade liitmiseni 1977. aastal omaette vald.
Dmitri Šostakovitš (laevaklass)
Dmitri Šostakovitš-klassi laevad on parvlaevad, mis ehitati NSV Liidu tellimusel aastail 1980–1986 Poolas Szczecinis asuvas Stocnia Szczecinska im A Warskiego laevatehases Musta Mere Merelaevanduse (vene keeles Черноморское морское пароходство, inglise keeles Black Sea Shipping Company, BLASCO), Eesti Merelaevanduse (vene keeles Эстонское морское пароходство, inglise keeles Estonian Shipping Company, ESCO) ja Kaug-Ida Merelaevanduse (vene keeles Дальневосточное морское пароходство, inglise keeles Far Eastern Shipping Company, FESCO) jaoks. Dmitri Šostakovitš-klassi alused on tuntud ka nime all projekt-492 (vene keeles Б-492). Seitset laeva kasutati reisiliinidel ja kruiisideks.
Projekti B-492/B-493 laevad
Laevade loetelus on esialgne nimi originaal- ja ladina tähestikus. Hilisemad ümbernimetamised on sulgudes kronoloogilises järjekorras.
Germplasm Resources Information Network
Germplasm Resources Information Network (lühend GRIN) on Ameerika Ühendriikide Põllumajandusministeeriumi (USDA) hallatava programmi National Genetic Resources Program tarkvara projekt, mille eesmärk on hallata andmebaasi, mis sisaldab muu hulgas sisaldab infot elusorganismide geneetika kohta.
II liiga 2019
II liiga 2019 oli Eesti jalgpalli tugevuselt neljanda liiga II liiga 2019. aasta hooaeg, mis jagunes kahte tsooni - ida/põhi ja lõuna/lääs.
Valga Linna Leht
Valga Linna Leht (vene keeles Валгаская городская газета) oli eesti- ja venekeelne ajaleht, mis ilmus aastatel 2011–2017.
Ajaleht vahendas Valga linna ja selle lähiümbruse uudiseid. Ajalehte andis välja Valga linnavalitsus, peatoimetaja oli Hele Heletäht. Mõni number on paralleelselt ilmunud ka läti keeles.
Kaberneeme tehnilise vaatluse post
pisi|Kaberneeme tehnilise vaatluse post, 2015. aastal Kaberneeme tehnilise vaatluse post oli NSV Liidu piirivalve Rakvere piirivalvesalga 12. piirivalvekordoni tehnilise vaatluse post (vene keeles ПТН, пост технического наблюдения) Kaberneeme poolsaarel.
Piirivalvekordon tehnilise vaatluse postid olid varustatud, helgiheitjate РП-15-1 ja mobiilsete jälgimissüsteemidega (ПСНР, переносные станции наземной разведки "Подъём" и "Кредо") ning radarisüsteemidega DON (РЛС, радиолокационная станция "ДОН") Tehnilise vaatluse postist 200 m kagu pool asus Kaberneeme piirivalvekordon, mis lammutati 2009. aastal.
Kuna (Ukraina)
Kuna (ukraina keeles Куна) on küla Ukrainas Vinnõtsja oblastis Gaissõni rajoonis. Elanike arv on 1906. Pindala on 2,922 km².
Ivan Barbašov
pisi| Ivan Dmitrijevitš Barbašov (vene keeles Иван Дмитриевич Барбашёв; sündinud 14. detsembril 1995 Moskvas) on Venemaa jäähokimängija, kes mängib keskründajana NHL-i klubis St. Louis Blues.
Rhinobothryum
Rhinobothryum on maoperekond.
Klassifikatsioon
Perekonda Rhinobothryum klassifitseeritakse roomajate andmebaasis järgmised maoliigid :
Ivan Barbašov
2014. aastal valis Blues ta NHL-i draft'is 33. valikuna.
Rhinobothryum
Levila
Neid madusid võib kohata Kesk-Ameerikas ja Lõuna-Ameerika põhjaosas.
Ivan Barbašov
Hooajal 2015–16 suundus ta mängima Chicago Wolvesi American Hockey League'is. Bluesi meeskonnas tegi ta NHL-is debüüdi hooajal 2016–17. Esimese värava lõi ta liigas 7. veebruaril 2017 mängus Ottawa Senatorsi vastu.
Tema vanem vend Sergei Barbašov on samuti jäähokimängija.
Rhinobothryum
Välislingid
Selles artiklis on kasutatud prantsuskeelset artiklit fr:Rhinobothryum seisuga 10.09.2014.
Bambale Osby
Aastatel 2010–2011 mängis ta klubis TTÜ/Kalev.
Kurista vald (Võnnu kihelkond)
Kurista vald (saksa keeles Kurrista) oli vald Tartumaal Võnnu kihelkonnas. Vald eksisteeris 1866–1892 ja siis liideti see vald Võnnu vallaga.
Billie Eilish
Billie Eilish Pirate Baird O'Connell, tuntud kui Billie Eilish (sündinud 18. detsembril 2001) on Ameerika Ühendriikide laulja ja laulukirjutaja. Tema debüütlugu on "Ocean Eyes", mis on 2022. a lõpu seisuga saanud Spotifys üle miljardi kuulamise.
Lapsepõlv ja "Ocean Eyes"
O'Connell sündis ja kasvas üles Highland Parkis Los Angeleses näitlejate ja muusikute peres. Tema vanemad on näitlejad-muusikud-stsenaristid Maggie Baird ja Patrick O'Connell. Billie Eilish oli koduõppel. Kaheksa-aastaselt hakkas Billie laulma Los Angelese lastekooris. Üheteistaastaselt hakkas Billie ise kirjutama lugusid ja neid ka laulma, võttes eeskuju oma vennast Finneas O'Connellist, kes juba kirjutas ja esitas oma lugusid bändiga. 2015. aasta oktoobris salvestas Billie loo "Ocean Eyes", mille oli algselt kirjutanud Finneas oma bändile, ja saatis selle oma tantsuõpetajale, kuna too tahtis sellele luua tantsu.
Billie Eilish andis 2016. aastal SoundCloudis välja oma singli "Ocean Eyes". Muusikavideo ilmus 24. märtsil 2016 ja video, kus Eilish lisaks laulule ka tantsu esitab, ilmus 22. novembril 2016. Samal aastal ilmus Eilishil ka lugu "Six Feet Under". "Ocean Eyes" väljastati plaadifirmade Darkroom ja Interscope Records all 18. novembril 2016 ja sai positiivset vastukaja. "Laul on puhas poplugu; ballaad igatsusest eksiga leppida. Ma arvan, et see saab suureks hitiks," ütles Chris DeVille väljaandest Stereogum. 14. jaanuaril 2017 andis Eilish välja EP "Ocean Eyesi" nelja remiksiga.
Diskograafia
Kõik albumid
Ma olen siin
"Ma olen siin" on 2016. aastal valminud Läti mängufilm.
Sisu
Filmi peategelane on 17-aastane Raja, kes elab oma vanaema Olga ja 12-aastase vennaga maal. Raja isa on surnud, tema ema on aga Inglismaale tööle läinud. Vanaema tahab talu maha müüa, kuid lapselapsed on selle vastu. Ootamatult vanaema sureb. Raja ja ta vend peavad seda varjama, et mitte lastekodusse sattuda. Raja on nüüd raskes olukorras, lisaks koolis õppimisele peab ka perekonda ülal pidama.
Zasa
pisi|Zasa keskkool pisi|Zasa park Zasa on küla (vidējciems) Läti lõunaosas Jēkabpilsi piirkonnas, Zasa valla halduskeskus. Asub Jēkabpilsist 34 km lõuna pool Zasa oja ääres. 2009. aastal oli seal 450 elanikku.
Võitleja (selts)
Võitleja (Narva Eesti Karskuse Selts Võitleja) oli aastatel 1891–1940 Narvas tegutsenud karskusselts.
Zasa
Külas on 18. sajandist pärinev kirik ning endine mõisahoone, kus tegutseb keskkool. Samuti on Zasas kultuurimaja ja raamatukogu.
Võitleja (selts)
Seltsil oli laulukoor, orkester, spordi- ja näitering. “Võitleja” seltsi- ja teatrimaja asus tänase Rugodivi kultuurimaja kohal, uhke juugendsiilis hoone valmis 1908. aastal arhitekt Nikolai Opatski projekti järgi.
Seltsi näiteringi põhjal kujunes välja Narva teater "Võitleja" ja spordiringist jalgpalliklubi KS Võitleja.
Alexander Magnus Karl Lenz
Alexander Magnus Karl Lenz (15. detsember/26. detsember 1777 Tarvastu – 15. detsember/27. detsember 1819 Rõngu) oli Eesti vaimulik.
Ta õppis aastast 1795 (immatrikuleeriti 14. oktoobril 1795) Halle Ülikoolis ja aastast 1798 (immatrikuleeriti 11. aprillil 1798) Göttingeni ülikoolis. Ordineeriti 25. augustil/6. septembril 1801 õpetajaks.
Ta oli aastatel 1801–1819 (introdutseeriti 22. septembril/4. oktoobril 1801) Rõngu Mihkli koguduse õpetaja.
Isiklikku
Tema isa Friedrich David Lenz oli Tarvastu Peetri koguduse õpetaja, Tartu Jaani koguduse ülemõpetaja ja 1. oktoobrist 1803 kuni surmani 1809 oli ta Tartu Ülikoolis esimeseks akadeemiliseks eesti- ja soome keele lektoriks. Tema poeg Christian Heinrich Friedrich Lenz oli Saarde Katariina koguduse õpetaja, pojapoeg Johannes Woldemar Lenz oli Kuressaare Laurentiuse koguduse abiõpetaja, Paldiski Nikolai koguduse õpetaja ja Tallinna Niguliste koguduse abiõpetaja.
Kaunimad laulud
Algsed sõnad:
Pilda järv
Pilda järv (läti keeles Pildas ezers, latgali keeles Pyldys azars) on järv Lätis Ludza piirkonna Ņukši vallas. Järv asub merepinnast 138,4 meetri kõrgusel Latgale kõrgustikul Pilda järvestikus.
Järv asub Velikaja jõgikonnas. Järve valgla on 195,7 km². Sellest voolab läbi Pilda jõgi, mis järvest ülevalpool kannab Ilža jõe nime. Teiste järvestiku järvede vee toob sinna Sovāni oja. Aastail 1965-1966 reguleeriti järve väljavoolu ja alandati selle veetaset 0,8 meetri võrra.
Järve kaldad on valdavalt madalad ja lauged. Põhi on enamasti liivane, ent põhjaosas esineb ka mudase põhjaga lahesoppe. Järves on üheksa saart. Neist suuremad on Capļi saar (11,9 ha), Andži saar (10,6 ha) ja Pilda saar (6,9 ha).
Järve idakaldal asuvad kaitsealused Silovi muinaskalmed ja Silova linnamägi ehk Kirikumägi. Aastal 1977 moodustati järve ja selle lähema ümbruskonna, samuti seal elavate nahkhiirte kaitseks 611 ha suurune Pilda järve hoiuala.
Tori vald (täpsustus)
Tori vald on olnud mitme valla nimi:
Pärnumaal:
Järvamaal:
Urvaste Valla Leht
Urvaste Valla Leht on 1994-2017 ilmunud ajaleht, mis vahendas Urvaste valla uudiseid. Lehte andis välja Urvaste vallavalitsus. Lehte toimetas Heli Kuulmets. Pärast 2017. aasta haldusreformi liideti Urvaste Valla Leht väljaandega Antsla Valla Leht.
Helme Kihelkonnaleht
Helme Kihelkonnaleht oli 2014-2018 ilmunud ajaleht, mis vahendas Tõrva, Helme, Hummuli ja Põdrala valla uudiseid. Lehte andis välja Tõrva vallavalitsus. Leht ilmus kord kuus, tasuta otsepostina. Ajalehe üks eesmärkidest oli ka enne haldusreformi ühendada kohalikud vallad ühisesse kohalikku uudisruumi. Lehe peatoimetaja oli Egon Ilisson
Lehe eelkäija oli Helme-Tõrva Elu. Pärast 2017. aasta haldusreformi annab endiste valdade aladel toimuva kohta uudiseid edasi Tõrva Teataja.
Eeluurali keel
Eeluurali keel on hüpoteetiline Uurali algkeele eellaskeel.
Răut
Răut on jõgi Moldovas, Dnestri parempoolne lisajõgi.
Eeluurali keel
Tütarkeeled
Eeluurali keelel oli tõenäoliselt lisaks Uurali algkeelele ka teisi järglaskeeli (nn parauurali keeled), kuid need on kas hääbunud või tekkinud Uurali algkeelega võrreldes nii palju varem, et nende omavahelist sugulust pole võimalik veenvalt tuvastada. Mõned uurijad on küll välja pakkunud idee Uurali keelte sugulusest mõne teise (eelkõige jukagiiri, indoeuroopa või Altai) keelkonnaga, kuid neid seisukohti pole laiemalt aktsepteeritud.
Răut
Jõe pikkus on 286 km ja valgla 7760 km².
Eeluurali keel
Euroopa
Petri Kallio ja Asko Parpola on argumenteerinud eeluurali keele Euroopa päritolu kasuks. Kallio pakub välja, et eeluurali keele levikut saab seostada Volga-Okaa piirkonnast lähtunud kammkeraamika kultuuridega. Tema hinnangul sobib see kokku asjaoluga, et kunagise kammkeraamika ala hilisemates Uurali keeltes on substraadi tuvastamine keeruline – eeluurali keelest lähtunud parauurali keelekujude substraat olekski Uurali keeltega sarnane ja raskesti eristatav. Väljaspool kammkeraamika ala kõneldavates Uurali keeltes (nagu saami) on Kallio arvates mitteuuralipärane substraat aga selgelt identifitseeritav. Parpola juhib tähelepanu soome keele konservatiivsusele, mis sobib kokku selle levimisega lähedaste keelte arvel. Temaga mittenõustuv Jaakko Häkkinen leiab aga, et Uuralitest läänes kõneldud Uurali keeltes siiski on leitud mõjutusi mittesugulaskeeltelt.
Pekka Sammallahti lähtub asjaolust, et Kirde-Euroopa keskmise kiviaja kultuurid on sinna levinud edela poolt ja näivad pärinevat või olevat seotud praeguse Poola piirkonnas eksisteerinud Swidry arheoloogilise kultuuriga, mis omakorda näib pärinevat Musta mere juures asunud viimase jääaja refuugiumist. Ta arvab, et Swidry kultuur ongi arvestatav Uurali keelte eellaskeele algkodu kandidaat. Sammallahti järgi levisid sellest lähtunud keeled alale Läänemerest kuni Uurali mägedeni, kuni ühest neist kujuneski Uurali algkeel, mis omakorda levis üle kogu selle territooriumi ja põhjustas nõnda parauurali ning teiste väiksemate keelte kadumise.
Parpola on välja toonud, et kõiki Uurali keeli saab seletada Volossovo kultuuriga, mille juured on Ülem-Volgal. Samas Jaakko Häkkinen ei pea ühest küljest sellist arheoloogiliste kultuuride kasutamist keelte leviku seletamiseks piisavalt kindlaks meetodiks, teisalt leiab aga, et Volossovo kultuur pole ainus kandidaat Uurali keelte leviku arheoloogiliseks tõlgendamiseks.
Aasia
Häkkinen ise toetab eeluurali keele kõnelejate paigutamist Uuralitest ida poole, Jenissei ja Leena veelahkme ning Mongoolia lähedale, oletuslikult kuhugi Sajaanide piirkonda. Häkkinen lähtub jukagiiri keeltes leiduvatest alguurali laensõnadest. Kuna Uurali algkeelt kõneldi levinud seisukoha järgi Euroopas, jukagiiri algkeelt aga Siberi idaosas, siis otsekontaktide võimaluse ta välistab. Arvestades uurali ja jukagiiri keelte erinevusi morfoloogias ei pea ta usutavaks ka mõlemate keelte pärinemist ühisest algkeelest. Laensõnade pärinemise mõnest idapoolsest parauurali keelest seab ta kahtluse alla, kuna sellise keele eksisteerimisest pole mingeid märke. Samas kui laenud on tõepoolest tulnud hiljem hääbunud parauurali keelest, siis osutab see Häkkineni arvates ühtlasi ka eeluurali keele idapoolsele päritolule. Kõige tõenäolisemaks seletuseks peab ta aga eeluurali keele kõnelemist kusagil Jenissei ja Leena veelahkme läheduses. Häkkineni teine idapoolse algkodu kasuks rääkiv argument on Uurali keelte tüpoloogiline sarnasus idapoolsete Altai keeltega, mille varaseid vorme kõneldi Mandžuurias kuni Mongooliani. Samas Kallio on arvanud, et Uurali ja Altai keelete tüpoloogiline sarnasus võib-olla juhuslik, kuna sõnavara võrdlus keelkondade omavahelisi varaseid kontakte ei kinnita.
Häkkinen juhib tähelepanu ka asjaolule, et kuigi alguurali keeles on hilise algindoeuroopa (või mõne teise arhailise indoeuroopa keelte vormi) laene, puuduvad seal varase algindoeuroopa keele laenud, millest võib järeldada, et eeluurali keel pidi asuma piisavalt kaugel indoeuroopa keelte algkodust, milleks tavaliselt peetakse Pontose-Kaspia steppe. Ülem-Volga piirkond on Häkkineni arvates sellele liiga lähedal. Varaseimad indoeuroopa laenud Uurali algkeelde toimusid Häkkineni hinnangul umbes 3000 aastat eKr ja kuni selle ajani võib tema arvates rääkida eeluurali keelest.
Răut
Suuremad jõe ääres asuvad linnad on Bălți, Orhei, Mărculești ja Florești.
Chukwudiebere Maduabum
Aastal 2013 mängis ta klubis Tallinna Kalev. Aastast 2015 mängib ta uuesti klubis Tallinna Kalev.
Külma kõhuga… kuid roheline
"Külma kõhuga ... kuid roheline" on 1992. aasta Eesti animafilm, mille režissöör on Hillar Mets. Filmi tootis filmistuudio Tallinnfilm.
Animafilm on lugu nooruslikust hädavaresest vargast. Animafilmis on kasutatud Hillar Metsa karikatuure.
Valli tänav
pisi|Valli tänav (juuni 2007) Valli tänav on lühike tänav Tallinna vanalinnas. Tänav algab Viru tänavalt ja lõpeb Pärnu maanteel. Aadressil Müürivahe 38 // Valli 2 // Viru 24, endine restoran Euroopa ja hotelli Europa hoone. Hoone esimesel korrusel McDonald'si kiirtoiduketi 1995. aastal avatud hamburgerirestoran ja McCafe kohvik.
Aadressil Valli 4 // Müürivahe 34 asub ärihoone korterelamu, mille tänavaäärsetes I korruse ruumides asuvad kauplused. Hoone projekteeris arhitekt Aleksander Vladovsky, hoone ehitati 1925. aastal Eduard Pohli tellimusel ning müüdi Sakala pangale 1931. aastal.
Enne teist maailmasõda asus hoones Valli 4 Riigi Põlevkivitööstuse ja Esimese Eesti Põlevkivitööstuse kontor ning Ungari kuningriigi peakonsul, aastatel 1933 –1940 Leedu saatkond.
Kassnaine
Kassnaine ehk Selina Kyle on kirjanik Bill Fingeri ja kunstnik Bob Kane'i loodud tegelane, kes ilmub DC Comicsi väljaantud koomiksites ning keda tihti seostatakse Batmaniga. Kassnaine ilmus esimest korda koomiksis "Batman" #1 1940. aasta aprillis.
Kassnaine on Gotham City murdvaras, kes tavaliselt kannab kassikõrvadega liibuvat kostüümi ning kasutab relvana piitsa. Algselt iseloomustati teda kui kurjategijat ja Batmani vaenlast, kuid alates 1990. aastatest on teda kujutatud ka antikangelasena, kes teeb valesid asju õigetel põhjustel.
Kassnaist on kujutatud mitmetes Batmaniga seotud filmides ja telesarjades. Näitlejad Julie Newmar, Lee Meriwether ja Eartha Kitt mängisid teda 1960. aastate telesarjas "Batman" ja 1966. aasta filmis "Batman". 1992. aasta filmis "Batmani tagasitulek" kujutas teda Michelle Pfeiffer, 2004. aasta filmis "Kassnaine" mängis peaosa Halle Berry. Anne Hathaway mängis Kassnaist 2012. aasta filmis "Pimeduse rüütli taastulek". Tulevases 2022. aasta filmis "Batman" kehastab Kassnaist Zoë Kravitz.
Kajaruum
Kajaruum või kõlaruum, ka reverberatsioonikamber on ruum, mis on kavandatud selliseks, et temas olev heliväli oleks võimalikult difuusne. Kajakambreid kasutatakse akustikas ja elektrotehnikas näiteks mõõtemikrofonide kalibreerimiseks, heliallikate helivõimsuse mõõtmiseks, aga ka materjalide helineeldetegurite määramiseks.
Aleviidid
Aleviidid on muslimite usurühm keskse asualaga Türgis provintsis.
Kajaruum
Eestis on kajaruum näiteks Tallinna Tehnikaülikooli akustikalaboris.
Aleviidid
Aleviite loetakse vahel šiiitide hulka kuuluvaiks, kõik muslimid ei tunnista neid aga islamiusulisteks.